**VISPĀRĪGĀ VIENOŠANĀS SKUS 213/21 – VV**

**par medicīnas preces personāla individuālās aizsardzības nodrošināšanai**

Rīgā

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģistrācijas Nr.40003457109, kuru, saskaņā ar statūtiem un un 10.12.2020. valdes lēmumu “Par pilnvarojumu (paraksttiesību) piešķiršanu” (10.12.2020. valdes sēdes protokols Nr. 57 p. 8), pārstāv valdes priekšsēdētājs Rinalds Muciņš, valdes locekļi Ilze Kreicberga, Jānis Naglis un Agra Ločmele (turpmāk – Pircējs), no vienas puses un

**SIA „B.Braun Medical”**, reģistrācijas Nr. 40003277955, juridiskā adrese Ūdeļu iela 16, Rīga, LV-1064, kuru saskaņā ar Statūtiem pārstāv valdes loceklis Aivars Gailītis (turpmāk – Piegādātājs)

abi kopā (turpmāk - Puses) katrs atsevišķi – Puse,

pamatojoties uz atklāta konkursa „Medicīnas preces personāla individuālās aizsardzības nodrošināšanai id. Nr. RAKUS 2020/78 (turpmāk – Konkurss), rezultātiem un Publisko iepirkumu likuma 1. panta 33. punktu un 56. pantu, noslēdz vispārīgo vienošanos (turpmāk – Vienošanās)*,* kuras mērķis ir noteikt piegādātājus, kuri piegādās Konkursa iepirkuma priekšmeta tehniskajā specifikācijā noteiktās medicīniskās preces (turpmāk – Preces). Vienošanās tiek noslēgta par sekojošo:

1. **VIENOŠANĀS PRIEKŠMETS**
	1. Ar šīs Vienošanās parakstīšanu Piegādātājiem, kuri piedāvājuši viszemākās cenas iepirkuma priekšmeta tehniskās specifikācijas pozīcijās, tiek piešķirtas tiesības slēgt piegādes līgumu ar Pircēju par šīm pozīcijām par Piegādātāja Konkursā piedāvātajām cenām, un noteikta piegādes līgumu noslēgšanas kārtība.
	2. Gadījumā, ja Piegādātājs Nr. 1 nespēj piegādāt kādu Preci, Pircējam ir tiesības pasūtīt Preces no nākamā Piegādātāja (Piegādātājs Nr. 2 atbilstoši Vienošanās pielikumam Nr. 1), kurš piedāvājis nākamo zemāko cenu. Ja arī nākamais Piegādātājs nespēj piegādāt nepieciešamās Preces, Pircējs Preces pasūta no nākamā Piegādātāja (Piegādātājs Nr. 3 atbilstoši Vienošanās pielikumam Nr. 1), kurš piedāvājis nākamo zemāko cenu.
	3. Ja Valsts reģionālās attīstības aģentūras elektroniskajā iepirkumu sistēmā (EIS) tiek piedāvātas Konkursa Preces par zemākām cenām kā Piegādātāja piedāvājumā un Piegādātājs nevar nodrošināt attiecīgo Preču piegādi par šādām vai zemākām cenām, Pircējs ir tiesīgs iegādāties Preces EIS un Piegādātājam nav tiesības celt pretenzijas par to.
	4. Puses atbilstoši Piegādātāja piedāvājumam Konkursā vienojas par Preču piegādi un Preču cenām, kuras norādītas šīs Vienošanās pielikumā Nr. 1. Šīs cenas ir maksimāli pieļaujamās cenas, par kurām Piegādātājs apņemas piegādāt Preces visā Vienošanās darbības laikā.
	5. Puses nevienojas par Preču piegādes apjomiem. Pircēja Konkursa tehniskajā specifikācijā norādītie Preču apjomi ir aptuveni orientējošie apjomi.
2. **VIENOŠANĀS DARBĪBAS LAIKS**

Vienošanās stājas spēkā ar abpusējas parakstīšanas brīdi un **ir spēkā 6 (sešus) kalendāros mēnešus**.

1. **PIEGĀDES LĪGUMA NOSLĒGŠANA UN IZPILDE**
	1. Piegādes līgumus Pircējs slēdz ar Piegādātājiem saskaņā ar Vienošanās pielikumu Nr. 1 un tajā norādītājām cenām.
	2. Slēdzot piegādes līgumu, Pircējs vienojas ar Piegādātāju par Preču piegādēm:
		1. nosakot veidu, kādā Pircējs pasūtīs Preces;
		2. nosakot termiņu, kādā Piegādātājs piegādās Pircējam Preces.
	3. Ja Piegādātājs nespēj piegādāt kādu Preci vai nevar to piegādāt par Vienošanās noteikto cenu, vai citiem Vienošanās vai piegādes līguma nosacījumiem, tad Piegādātājs 24 stundu laikā nosūta Pircējam rakstisku paziņojumu pa e-pastu: andrejs.kanapuhins@stradini.lv. Paziņojumā Piegādātājs sniedz informāciju, kādas pasūtītās Preces nespēj piegādāt, norādot konkrētās medicīniskās preces nosaukumu, daudzumu un cenu, informāciju, kādēļ nespēj piegādāt un cik ilgu laika posmu nespēs piegādāt Preces. Gadījumā, ja Piegādātājs nespēj piegādāt Preces ražotāja atteikuma rezultātā, Piegādātājs iesniedz Pircējam Preces ražotāja atteikuma vēstules apliecinātu kopiju.
	4. Gadījumā, ja Piegādātājs Nr. 1 nespēj piegādāt kādu Preci piegādes līgumā noteiktā kārtībā un termiņā vai atsakās piegādāt Preces par Konkursa cenām, vai, ja Pircējs konstatē, ka Prece neatbilst Pircēja noteiktajām prasībām, Pircējam ir tiesības pasūtīt Preci no Piegādātāja Nr. 2, ņemot vērā Vienošanās pielikumā Nr. 1 noteikto Preces cenu. Ja arī Piegādātājs Nr. 2 nespēj piegādāt attiecīgo Preci, Pircējs Preci pasūta no Piegādātāja Nr. 3.
	5. Ja Piegādātājs nevar nodrošināt Pircēja pieprasītās Preces piegādi, tam nav tiesību celt pretenzijas pret Pircēju vai citu piegādātāju, kurš saskaņā ar Konkursa rezultātiem ir piedāvājis nākamo zemāko cenu un no kura tiks pasūtītas Preces.
2. **PUŠU SAISTĪBAS**
	1. Piegādātāja saistības:
		1. Piegādātājs apņemas veikt Preču piegādi Pircējam saskaņā ar piegādes līguma noteikumiem;
		2. Piegādātājs atbild par Preču atbilstību Latvijas Republikas un Eiropas Savienības normatīvo aktu prasībām;
		3. Piegādātājs Vienošanās darbības laikā ievēro Vienošanās 3. punktā un piegādes līgumā noteikto piegādes līguma izpildes kārtību.
	2. Pircēja saistības:
		1. Pircējs primāri pasūta Preces no Piegādātāja, kurš Vienošanās pielikumā Nr. 1 attiecīgajā pozīcijā ir norādīts kā Piegādātājs Nr. 1.
		2. Ja Piegādātājs Nr. 1 nevar piegādāt Preci, tad Pircējs Preci pasūta no nākamā lētākā Piegādātāja.
		3. Pircējs Vienošanās darbības laikā ievēro Vienošanās 3. punktā un piegādes līgumā noteikto piegādes līguma izpildes kārtību.
3. **VIENOŠANĀS NOTEIKUMU GROZĪŠANA, TĀS DARBĪBAS IZBEIGŠANA**
	1. Vienošanos var papildināt, grozīt vai izbeigt, Pusēm savstarpēji vienojoties. Jebkuras izmaiņas vai papildinājumi tiek noformēti rakstveidā un kļūst par šīsVienošanās neatņemamām sastāvdaļām.
	2. Ja Piegādātājs pārkāpj ar Vienošanos noteiktās prasības, tad var uzskatīt, ka ar šīs darbības veikšanu Piegādātājs ir vienpusēji izbeidzis Vienošanos un Piegādātājs zaudē visas ar Vienošanos noteiktās tiesības.
4. **STRĪDU RISINĀŠANAS KĀRTĪBA**
	1. Jebkuras nesaskaņas, domstarpības vai strīdi starp Pusēm risināmas savstarpēju sarunu ceļā.
	2. Gadījumā, ja Puses nespēj vienoties sarunu ceļā, strīds Latvijas Republikas spēkā esošajos normatīvajos aktos noteiktajā kārtībā risināms Latvijas Republikas tiesā.
5. **NEPĀRVARAMA VARA**
	1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, *force majeure*), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
	2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
	3. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
6. **CITI NOTEIKUMI**
	1. Vienošanās ir saistoša Pusēm un to saistību pārņēmējiem.
	2. Ja kādai no Pusēm tiek mainīta juridiskā adrese vai bankas rekvizīti, tad Puse 7 (septiņu) dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Vienošanās esošo informāciju par otru Pusi. Šajā apakšpunktā minētie nosacījumi attiecas arī uz Vienošanās minētajiem Pušu pārstāvjiem un to rekvizītiem.
	3. Kontaktpersonas:
		1. No Pircēja puses: Aptiekas vadītājs Andrejs Kanapuhins, tālrunis 67069295, e-pasts: andrejs.kanapuhins@stradini.lv.
		2. No Piegādātāja puses: Antra Svirkova, Anna Angena tālr. 80009009, 67819549, fakss 67819551, e- pasts : antra.bbraun@parks.lv; anna.bbraun@parks.lv .
	4. Vienošanās pielikums ir Vienošanās neatņemama sastāvdaļa.
	5. Vienošanās sagatavota latviešu valodā uz 4 (četrām) lapām divos eksemplāros. Katram Vienošanās eksemplāram pievienots pielikums Nr. 1 „Tehniskais – finanšu piedāvājums” uz 1 (vienas) lapas. Vienošanās eksemplāri izsniegti pa vienam katrai Pusei, abiem Vienošanās eksemplāriem ir vienāds juridisks spēks.
7. **PUŠU REKVIZĪTI UN PARAKSTI**

|  |  |
| --- | --- |
| **PIRCĒJS:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_R.Muciņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1. Naglis

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*A.Ločmele | **PIEGĀDĀTĀJS**:**SIA „B.Braun Medical”**Ūdeļu iela 16, Rīga, LV-1064Reģ. Nr. 40003277955Banka: Bankas kods Konta Nr. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

ŠIS Dokuments ir parakstīts ar drošu elektronisko parakstu un satur laika zīmogu